ભારત સરકારના પેય જળ અને સ્વચ્છતા મંત્રાલય નવી દિલ્હી દ્વારા તા.13/07/2018ના રોજ સ્વચ્છ સર્વેક્ષણ ગ્રામીણ 2018નો પ્રારંભ કરવામાં આવેલ છે. આ કાર્યક્રમમાં ભારત સરકાર દ્વારા ગ્રામ્ય કક્ષાએ સ્વચ્છ સર્વેક્ષણ 2018ની કામગીરી તા.01/08/2018 થી તા.31/08/2018 સુધી હાથ ધરવામાં આવનાર છે. આ સર્વેક્ષણમાં જિલ્લાના ગામડાઓમાં એજન્સી દ્વારા સાર્વજનિક સ્થળો શાળા,આંગણવાડી,આરોગ્ય કેન્દ્ર,બજાર,ધાર્મિક સ્થળ પર સાફ સફાઈની સ્થિતિનું નિરીક્ષણ કરાશે તથા પાણી ભરાયેલા ખાબોચિયાની સ્થિતિ, વેરાયેલા કચરાની સ્થિતિ, શૌચાલયની ઉપલબ્ધતા, શૌચાલયની ઉપયોગીતા, નાગરિકોના રૂબરૂ અને ઓનલાઈન પ્રતિભાવનું નિરીક્ષણ કરવામાં આવશે. આ સર્વેક્ષણમાં ગ્રામ્યકક્ષાનું મુલ્યાંકન વિવિધ માપદંડોને આધારે કરવામાં આવશે. સ્વચ્છતા સર્વેક્ષણમાં મળેલા અંકોના આધારે જિલ્લાઓનું રેન્કીંગ નક્કી કરવામાં આવશે.